ভারতের পশ্চিমবঙ্গের সোনারপুর এলাকা এ আত্মহত্যার ঘটনা ঘটে।অন্য দিনের মতো বুধবার রাতেও প্রেমিকের সঙ্গে ফোনে কথা বলছিল। হঠাৎই কথা কাটাকাটি। ফোন রেখে দেয় প্রেমিক। বার বার ফোন করতে থাকে ওই ছাত্রী। কিছু সময় পরেই কিশোরীর ফোনটা বেজে ওঠে। এ বার ভিডিও কল। ফোনটা রিসিভ করেই দেখে গলায় দড়ির ফাঁস দিয়ে, সিলিং ফ্যানের সঙ্গে দড়ির অন্য প্রান্ত বেঁধে দাঁড়িয়ে আছে প্রেমিক। ফোনে অনুনয় করে কিশোরী, কিন্তু তাতে কান দেয় না কিশোর। কোনও উপায় না দেখে ওই কিশোরের বন্ধুদের ঘটনা জানায় সে। বন্ধুরা পুলিশকে জানিয়ে, দ্রুত পৌঁছায় কিশোরের বাড়ি। কিন্তু ততক্ষণে সব শেষ। কিশোরের প্রাণহীন ঝুলন্ত দেহ উদ্ধার করে পুলিশ।